Først framførte de ti finalistene sangene sine, og tv-seerne stemte fire av dem til superfinalen. Der ble de fire superfinalist-sangene framført på nytt, før seerne stemte om igjen. De to siste MGPjr-vinnerne, Sval og Unik 4, underholdt i pausen før vinneren ble kåret. Underveis i sendingen sang også alle deltakerne årets felleslåt «Verden er vår», mens deltakere fra Ungdommens kulturmønstring framførte en medley.